Сёлетняя нечаканасць — толькі два спектаклі для дзяцей. Аляксей Ляляўскі апраўдваецца: сапраўды атрымаўся ўпор на дарослую аўдыторыю, але гэта ненаўмысна. Выбіралі зусім не па ўзроставым цэнзе, галоўны крытэрый — наколькі той ці іншы спектакль прадстаўляе культуру краіны, рэгіёну. А атрымалася так, што ёсць нагода яшчэ раз успомніць: лялечны тэатр не толькі для дзяцей.